Frank Andersson

Frank Öivind Stefan Andersson (9. mai 1956 – 9. september 2018) oli rootsi maadleja.

Andersson võistles kolmedel olümpiamängudel.

1984 Los Angelese olümpiamängude pronksmedal oli talle suur pettumus. Pärast mitut päeva alkoholi tarbimist kinkis ta medali taksojuhile ja ilmus Rootsi meediapilti tagasi kabrioletis Las Vegases.

2006. aastast kuulub ta Fila Hall of Fame'i.

Ta on tulnud 9 korda Põhjamaade meistriks Kreeka-Rooma maadluses.

1977. aastal anti talle Svenska Dagbladeti kuldmedal.

2011. aastal sai ta koos Charlotte Sinclairiga teise koha Rootsi telesaates "Let's Dance" (Eestis "Tantsud tähtedega").

Nooruspõlves salvestas Andersson singli, mille nimi on "Franki Disco". Enda sõnul ei osanud ta laulda ja seega koosneb singel diskomuusikast, mida mängitakse taustaks samal ajal kui teda intervjueeritakse. 

1981. aastal mängis filmis Göta Kanal.

2004. aastal võttis osa Rootsi telesaatest "Expedition Robinson V.I.P." (Eestis "Robinsonid").

Viited

Välislingid
 

Rootsi maadlejad
Sündinud 1956
Surnud 2018